Whitney Houston

Whitney Houston (9 Agustus 1963 - 11 Pèbruwari 2012) panèka panyanyè pop bân R&B, artis, produser rekkaman, panolès laghu, bân mantan moḍèl Amèrika Serikat. Kasuksèssanna Whitney dhâddhi pamokka' ḍâ' panyanyè Afro-Amèrika sè laèn, khusussa ḍâri kalanganna panyanyè binè', ka'angghuy suksès è ḍâlem musik. Whitney segghut èsebbhut mènangka "The Voice". 

 Kaoḍi'ân Awwâl 
Whitney Elizabeth Houston lahèr è tangghâl 9 Agustus 1963, è Newark, New Jersey. Kaka' lakè'èn Whitney panèka panyanyè, bân kaka' bâllunna panèka mantan pamaèn bal baskèt. Orèng seppona panèka orèng Afrika-Amèrika. Lèbât èbhuna, sapopo sè kapèng sèttog panèka panyanyè, sè anyama Dionne Warwick bân Dee Dee Warwick. Èbhu baptissa panèka Darlene Love. Sa'amponna karosowan è Newark 1967, kalowargana Whitney ngallè ka East Orange, New Jersey. Orèng towana Whitney ahèrra atellak.

 Kalakowan 
Whitney amolaè kalakowan è ḍâlem musik è taon 1985 bân ngaollè kasuksèsan lèbât ambumma The Bodyguard (1992) kalabân hit global “I Will Always Love You”. Album panèka mapecca rèkor jhuwâlân bân pangarghâ'ân. Maskè kakalonta'anna toron sebbhâb parkara pribaḍi, Whitney amolaè polè lèbât I Look to You (2009) bân èyakowè mènangka diva sè anḍi' pangaro è dhunnya.

 Sombher